ଉଡାଣବେଳେ ବିମାନ ଇଞ୍ଜିନ୍‌ରେ ଲାଗିଲା ନିଆଁ
ଆବୁଧାବି/ଥିରୁଭାନନ୍ତପୁରମ୍,୩।୨: ଆବୁଧାବିରୁ କାଲିକଟ ଅଭିମୁଖେ ଏୟାର ଇଣ୍ଡିଆ ଏକ୍ସପ୍ରେସ ବିମାନ ମଧ୍ୟଭାଗରେ ଗୋଟିଏ ଇଞ୍ଜିନରେ ନିଆଁ ଲାଗିଯାଇଥିଲା। ଏହା ପରେ ବିମାନଟି ସୁରକ୍ଷିତ ଭାବେ ଆବୁଧାବିରେ ଅବତରଣ କରିଥିଲା। ବିମାନର ସମସ୍ତ ଯାତ୍ରୀ ସୁରକ୍ଷିତ ଅଛନ୍ତି। ଡିଜିସିଏ ଏହି ଘଟଣାକୁ ନିଶ୍ଚିତ କରିଛି। ଏକ ବିବୃତ୍ତି ଜାରି କରି ଡିଜିସିଏ କହିଛି ଯେ, ଏୟାର ଇଣ୍ଡିଆ ଏକ୍ସପ୍ରେସର ବି୭୩୭-୮୦୦ ଭିଟି-ଏଓ୍ବାଇସି ଅପରେଟିଂ ଫ୍ଲାଇଟ ଆଇଏକ୍ସ ୩୪୮ (ଆବୁଧାବି-କାଲିକଟ) ଟେକ ଅଫ ସମୟରେ ଇଞ୍ଜିନ ନମ୍ବର ୧ରେ ନିଆଁ ଲାଗିଯାଇଥିଲା। ସେହି ସମୟରେ ବିମାନଟି ୧୦୦୦ ଫୁଟ ଉଚ୍ଚରେ ଥିଲା। ଏହା ପରେ ବିମାନଟି ସୁରକ୍ଷିତ ଭାବେ ଆବୁଧାବିରେ ଅବତରଣ କରିଥିଲା।